Xolile Tshabalala

Xolile Tshabalala (tí wọ́n bí ní 9 Oṣù Kẹẹ̀rin, Ọdún 1977) jẹ́ òṣèrébìnrin ọmọ orílẹ̀-èdè Gúúsù Áfríkà Ó gbajúmọ̀ fún àwọn ipa rẹ̀ nínu àwọn eré tẹlifíṣọ̀nù bíi 4Play: Sex Tips for Girls, Secrets & Scandals, Blood & Water àti Housekeepers.

 Ọ̀rọ̀ ayé rẹ̀ 
Wọ́n bí Xolile ní ọdún 1977 ní ìlú Vrede, èyí tí ó wà ní ìgbèríko Free State, orílẹ̀-èdè Gúúsù Áfríkà. Wọ́n sọ orúkọ rẹ̀ láti fi jọ ti ìya bàbá rẹ̀. Ó gba oyè-ẹ̀kọ́ láti ilé-ẹ̀kọ́ gíga National School Of The Arts Theatre, òun sì ni akẹ́kọ̀ọ́ tó peregedé jùlọ láàrin àwọn ẹgbẹ́ rẹ̀.

 Iṣẹ́ ìṣe rẹ̀ 
Ní àkókò ìgbà tí Xolile wà ní ilé-ẹ̀kọ́ National School Of The Arts Theatre, ó ní ànfààní láti ṣiṣẹ́ pọ̀ pẹ̀lú Thembi Mtshali-Jones, ẹnití ó padà dà gẹ́gẹ́ bi alámọ̀ràn rẹ̀. Àwọn méjéèjì dìjọ kópa nínu eré kan tí àkọ́lé rẹ̀ jẹ́ The Crucible. Xolile tún ti kópa nínu ọ̀pọ̀lọpọ̀ àwọn eré tẹlifíṣọ̀nù tó fi mọ́ eré tí àkọ́lé rẹ̀ jẹ́ Soul City, níbi tí ó ti kópa gẹ́gẹ́ bi Zama. Ó tún ti kópa nínu eré "Another Child." 

Ọdún 2002 ni ó bẹ̀rẹ̀ iṣẹ́ òṣèré rẹ̀ pẹ̀lú kíkópa nínu eré tẹlifíṣọ̀nù alátìgbà-dègbà kan tí àkọ́lé rẹ̀ jẹ́ Generations. Ó kópa gẹ́gẹ́ bi 'Julia Montene' nínu eré náà láti ọdún 2002 sí 2005. Eré náà gbajúmọ̀ gidigan láàrin àwọn ará ìlú.  Ní ọdún 2007, ó darapọ̀ mọ́ àwọn olùkópa ti eré NCIS nígbà tí eré náà dé apá kaàrún tó síì kópa gẹ́gẹ́ bi 'Sayda Zuri'. Lára àwọn eré tẹlifíṣọ̀nù míràn tí ó tún ti ṣe ni Secret in my Bosom, Scoop Schoombie, Justice for All, Isidingo àti bẹ́ẹ̀bẹ́ẹ̀ lọ.

Ní ọ̀pọ̀lọpọ̀ ìgbà ni wọ́n ti yàán fún àwọn àmì-ẹ̀yẹ níbi àwọn ayẹyẹ ẹ̀yẹ, pàápàá jùlọ àwọn ayẹyẹ ẹ̀yẹ tí ó jẹ́ ti orílẹ̀-èdè Gúúsù Áfríkà. Ní ọdún 2006, wọ́n yàán fún àmì-ẹ̀yẹ amúgbálẹ́gbẹ̀ẹ́ òṣèrébìnrin tí ó dára jùlọ níbi ayẹyẹ Golden Horn Awards fún ipa rẹ̀ nínu eré Generations. Ní ọdún 2012, wọ́n tún yàán fún àmì-ẹ̀yẹ kan náà níbi ayẹyẹ Golden Horn Awards bákan náà fún ipa rẹ̀ nínu eré tí àkọ́lé rẹ̀ jẹ́ Fallen.

 Àṣàyàn àwọn eré rẹ̀ 
ỌdúnÀkọ́léIpaIrúfẹ̀Ìtọ́kasí2002GenerationsJulia MonteneTV series2005RiftVideo short2007NCISSayda ZuriTV series200790 Plein StreetPreciousTV series2007Jacob's CrossBusiTV series2007Rhythm CityStellaTV series2008Hard CopyTeacherTV series2008Sokhulu & PartnersNosipho NokweTV series20104Play: Sex Tips for GirlsNomaTV series2010IntersexionsDoctorTV series2011FallenMandi MbalulaTV series2011MuvhangoSenamileTV series2013High RollerGugu MogaleTV series2014Kota Life CrisisHlengiweTV series2014Soul CitySister ZamaTV series2015RiseFezeka DlaminiTV series2017Miraculous WeaponsLesedi, producerFilm2017Secrets & ScandalsFelicia OkparaTV series2018IngoziAngela NdamaseTV series2020Blood & WaterNwabisa BheleTV series2020HousekeepersNoluthando NgubaneTV series

 Àwọn ìtọ́kasí 

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1977